கேள்வி: மின்னிரைச்சல் - வெப்ப மின்னிரைச்சல் பற்றி விளக்கவும்.
பதில்: மின்னிரைச்சல் வெப்ப மிகுதியினால் உண்டாகும். அயனி ஒரு திசையை நோக்கி ஓடுவதை மின்னோட்டம் என்கிறோம். இந்த மின்னணுக்கள் எதிர்மின்னி இருந்தால், அவற்றின் ஓட்டம் வெப்ப மிகுதியினால் பெரிதும் தாக்கப்படும். அப்போது அவை ஒரே திசையில் ஓடுவதற்கு மாறாக வெவ்வேறு திசைகளை நோக்கி ஓடும். இவ்வாறு எதிர்மின்னிகள் வெவ்வேறு திசைகளை நோக்கி ஓடுவது மின்னிரைச்சலைத் தோற்றுவிக்கிறது. இந்த மின்னிரைச்சலை வெப்ப மின்னிரைச்சல் என அழைப்பர். இதை ஜான்சன் அல்லது ஜான்சன்-நைகிஸ்ட் இரைச்சல் என்றும் அழைப்பர். இந்த இரைச்சல் மின்னழுத்தத்தைக் கீழ்க்கண்ட சமன்பாட்டால் சுருக்கமாகக் குறிக்கலாம்: : v_{n} = \sqrt{ 4 k_\text{B} T R \Delta f } இதில், v_{n} என்பது இரைச்சல் மின்னழுத்தம்; T வெப்பநிலை, R மின்தடை, \Delta f இரைச்சல் மின்னழுத்தத்தின் பட்டையகலம், k_\text{B} போல்ட்சுமன் மாறிலி (Boltzmann constant) எண் ஆகும். இரைச்சல் ஆற்றலை : P = k_\text{B} \,T \Delta f என்று எழுதலாம்.
கேள்வி: மின்னிரைச்சல் - உதிரி மின்னிரைச்சல் குறித்து விரிவாக சொல்லுங்கள்.
பதில்: இருமுனையம் போன்ற பொருளின் வழியாக மின்னோட்டம் பாயும் போது, அதில் ஓடும் எதிர் மின்னிகள் அனைத்தும் ஒரே நேரத்தில் இரு முனையத்தைக் கடந்து போவதில்லை. மாறாக, ஒரு சில முன்னும், மற்றும் சில பின்னுமாகக் கடந்து போகின்றன. இதனால், அங்கு நிகழும் மின்னோட்டம் குறைந்தும் நிறைந்தும் மாறித் தோன்றும். இவ்வாறான மின்னோட்டதினால் வரும் இரைச்சல் உதிரி மின்னிரைச்சல் எனப்படும்.* மின்சுற்றில் I என்ற அளவு நேர் மின்னோட்டம் பாயும் போது தோன்றும் உதிரி மின்னோட்டத்தின் அளவைக் கீழ்க் கண்டவாறு குறிக்கலாம்: :i_n = \sqrt{2 I q \Delta B} இதில், i_n என்பது உதிரி மின்னோட்டத்தின் அளவு, q என்பது எதிர் மின்னியின் மின்னூட்டம், ''&Delta;B'' என்பது பட்டையகலம் ஆகும்.